ඒ දේ මම කළා නම් මේ වගේ විපතක් වෙන්නේ නෑ කියමින් සොහොයුරකු හඬා වැළපුණේය.ඇන්ටනාව සහිත යකඩ කණුව නිසි ලෙස සකස් කිරීමට උත්සාහ දරන අවස්ථාවේ අසල විදුලි රැහැන් පද්ධතියේ ගැටී මිය ගිය පුත්තලම සහිරා ජාතික පාසලේ 11 වසර ඉගෙනුම ලැබූ අබ්දුල් ජමාර් මොහොමඩ් ආසික් (19) නමැති සිසුවාගේ මරණ පරීක්ෂණයේදී ඔහුගේ වැඩිමහල් සොහොයුරු මොහොමඩ් රාෆික් (29) නැමැති අය එසේ කීවේය.පුත්තලම හදිසි මරණ පරීක්ෂක නන්දන විමලවීර මහතා විසින් පුත්තලම මහ රෝහලේදී එම මරණ පරීක්ෂණය පවත්වන ලදී.